ભારતની મોબાઇલ કંપનીઓની સંસ્થા ઇન્ડિયન સેલ્યુલર એસોસિએશન (આઇસીએ)એ કેન્દ્ર સરકારના ટેલિકોમ પ્રધાન રવિ શંકર પ્રસાદને પત્ર લખીને આ મામલામાં ઊંડા ઊતરવાની વિનંતી કરી છે. આ સંસ્થાના કહેવા મુજબ, આ પ્રકારનાં સ્પેસિફિકેશન ધરાવતો ફોન, તેની કિંમત કોઈ રીતે અત્યંત સબસીડાઇઝ્ડ કરવામાં આવે તો પણ રૂ. ૩૫૦૦ કરતાં ઓછી કિંમતે વેચવો શક્ય નથી. આ પ્રકારનો ફોન બનાવવા માટેનું મટિરિયલ ચીનથી ઇમ્પોર્ટ કરવામાં આવે તો પણ ફક્ત રો મટિરિયલની કિંમત ઓછામાં ઓછી રૂ. ૧૨૦૦ થાય. તેમાં કંપનીના બીજા ખર્ચ ઉમેરીએ તો ફોનની પડતર કિંમત ઓછામાં ઓછી રૂ. ૧૪૦૦ થાય.